Annonce

ØSTJYLLAND: Der har i mange år været snak om en fast forbindelse over Kattegat, og nu tager regeringen endnu skridt på vejen mod en ny brugerfinansieret bro. Som et led i et nyt finanslovsudspil vil regeringen nemlig afsætte 60 millioner kroner til en forundersøgelse, der skal vurdere, om der er grundlag for at bygge en ny forbindelse over Kattegat. Det oplyser Transport-, Bygnings- og Boligministeriet i en pressemeddelelse onsdag morgen.

Annonce

Enormt potentiale

I første omgang er arbejdet med at lave en screening af en ren vejforbindelse og en kombineret vej- og baneforbindelse godt i gang. Men selv om resultaterne af denne screening endnu ikke foreligger, foreslår regeringen at afsætte midler til en forundersøgelse. - Potentialet ved en fast Kattegatforbindelse er enormt, og hvis beregningerne bekræfter, at det kan realiseres ved brugerbetaling, er det oplagt at gå videre med en egentlig forundersøgelse hurtigst muligt. Derfor er jeg glad for, at vi vil afsætte penge til en forundersøgelse allerede fra 2019, hvis screeningen altså viser, at det giver mening at arbejde videre med projektet, siger transport-, bygnings- og boligminister Ole Birk Olesen (LA).

Landanlæggene i forbindelse med en Kattegatforbin­delse vil bestå af en række vej- og jernbanestrækninger i Jylland og på Sjælland. Der er både tale om nye forbin­delser og udbygning af eksisterende forbindelser fra det område, hvor brokonstruktionen kobles til det overord­nede vej- og jernbanenet i henholdsvis Østjylland og på Vestsjælland. Her en illustration fra en tidligere analyse af en Kattegat-bro.

Annonce

Lange udsigter